###### J e g y z ő k ö n y v

**Készült:** a Karcag Városi Önkormányzat Képviselő-testületének **2022. május 9-én** megtartott soron kívüli üléséről(**2022/IX. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Szepesi Tibor polgármester, Gyurcsek János alpolgármester, Molnár Pál, Nagyné László Erzsébet, Dr. Pintér Zoltán, Karcagi‑Nagy Zoltán, Pánti Ildikó, Andrási András, Lengyel János képviselők

Dr. Czap Enikő aljegyző, Szabóné Bóka Réka irodavezető, Dr. Kapitány Csilla jogi és gazdasági koordinátor, Kurucz István a KVG Kft. Felügyelő Bizottságának tagja, Donkó Gábor informatikus, Kovács Mária szervezési ügyintéző, Kompanekné Sánta Mária szervezési ügyintéző-jegyzőkönyvvezető

**Távolmaradt:** Dr. Kanász‑Nagy László, Kozma Dániel képviselők, Sári Kovács Szilvia alpolgármester, Rózsa Sándor jegyző

**Szepesi Tibor polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 9 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

Van-e további napirendi javaslat?

További napirendi javaslat nem hangzott el.

**Szepesi Tibor polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a Karcag Városi Önkormányzat Képviselő-testületének 2022. évi munkatervéről szóló 277/2021. (XII.16.) "kt." sz. határozat módosítására | Szepesi Tibor polgármester |
| 1. Javaslata Mezőtúr Művészeti Közalapítványhoz alapítóként történő csatlakozásra | Szepesi Tibor polgármester |
| 1. Javaslat a 184/2/A/5 hrsz-ú földterület használatba adásáról és a területen lévő felépítmény tulajdonjogának átruházásáról szóló 288/2000. (XI.27.) „kt.” sz. határozat módosítására | Szepesi Tibor polgármester |
| 1. Javaslat a KVG Kft. működését érintő tulajdonosi döntés meghozatalára | Szepesi Tibor polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 9 igen szavazat, nemleges szavazat, tartózkodás nem volt

**106/2022. V.09.) „kt.” sz. h a t á r o z a t**

**a Karcag Városi Önkormányzat Képviselő-testülete 2022. május 9-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Jegyzője, helyben
3. Karcagi Polgármesteri Hivatal, Aljegyzői Iroda, helyben

**Szepesi Tibor polgármester:** Javasolta, hogy a **3. és a** **4. napirendi pontot** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 9 igen szavazat, nemleges szavazat, tartózkodás nem volt.

**107/2022. (V.09.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **a 3. és a 4. napirendi pontot** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Szepesi Tibor polgármester:** Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

**Lengyel János képviselő:** A Karcagi Hírmondóban megjelent cikk alapján a 2022. április 28‑ai képviselő-testületi ülésről nem helyesen van az a tény közölve, hogy a Madarász Imre Egyesített Óvoda intézményi átszervezéséről szóló határozati javaslatot egyhangúan fogadta el a képviselő-testület. Ez a döntés nem egyhangú volt, a képviselő-testület döntése: 8 igen, 2 nem szavazat. Kérte, hogy ezt helyesbítsék, és a következő számban helyesen jelenjen meg!

A kültéri kosárpálya sajnos egy 5 méteres szakaszon fel van puklisodva, jelenleg balesetveszélyes, az aljzatbeton feltört. Nagyon hamar javításra lenne szükség, hogy ne kelljen lezárni a pályát.

**Szepesi Tibor polgármester:** Igen, javítani szükséges a kosárpályát, melyet jelzett is már a kivitelezőknek, akik jönni fognak és megnézik, és mihelyt lehet, orvosolni fogják a problémát.

A Karcagi Hírmondóban valóban történt egy elírás, nyilván javítani fogják. Meg lehet azt írni, hogy az Oktatási, Kulturális és Sport Bizottsági ülésen egyhangúan fogadták el a javaslatot, aztán képviselő-testületi ülésen pedig nem. Ki fogják ezt javítani.

További napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat a Karcag Városi Önkormányzat Képviselő-testületének 2022. évi munkatervéről szóló 277/2021. (XII.16.) "kt." sz. határozat módosítására |

**Szepesi Tibor polgármester:** Időközben módosítani szükséges a határozat mellékletét, hiszen az ülések időpontjai változnak. A március 31-ei ülés is változott április 7-re. A polgármester egyéb feladatainak ellátása miatt a május 26-ai ülés is módosul egy nappal hamarabb, május 25-re, szerdára kerülne. Ezért szükséges a munkaterv mellékletének módosítása.

Kérdés, hozzászólás van-e?

**Nagyné László Erzsébet képviselő:** Módosító indítványt terjesztett elő, figyelemmel a köztisztviselői nap, illetve Semmelweis Nap, július 1-je munkaszüneti nap, 30-a viszont csütörtök, amikorra is van testületi ülés ütemezve, a Kátai Gábor Kórházban akkor tartanák a Semmelweis Napot. Ezért kérte, hogy a június 30-ai ülést is szerdán, június 29-én tartsák meg.

További kérdés, észrevétel nem hangzott el.

**Szepesi Tibor polgármester:** Elsőként a módosító indítványról kell dönteni. Aki egyetért azzal, hogy a munkatervben szereplő június 30-a, csütörtök helyett, június 29-én, szerdán legyen a képviselő-testületi ülés, az kézfeltartással jelezze!

**A képviselő-testület döntése:** 9 igen szavazat. Nemleges szavazat és tartózkodás nem volt.

**Szepesi Tibor polgármester:** Javasolta az előterjesztés és a határozati javaslat módosított mellékletének elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**108/2022. (V.09.) "kt." sz. h a t á r o z a t**

**a Karcag Városi Önkormányzat Képviselő-testületének 2022. évi munkatervéről szóló 277/2021. (XII.16.) "kt." sz. határozat módosításáról**

A Karcag Városi Önkormányzat Képviselő-testülete a 12/2014. (X.31.) önkormányzati rendelete – az SZMSZ – II. fejezet 5. § (3) bekezdése alapján a **2022. évi munkatervét** az alábbiak szerint módosítja:

a 277/2021. (XII.16.) "kt." sz. határozat melléklete helyébe a jelen határozat melléklete lép

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal irodavezetői, Helyben
6. Javaslatot készítők, Helyben
7. Karcag Városi Cigány Nemzetiségi Önkormányzat Képviselő-testület tagjai, lakóhelyükön,

**108 /2022. (V.09.) "kt." sz. határozat melléklete**

|  |
| --- |
| **a Karcag Városi Önkormányzat Képviselő-testületének**  **2022. évi munkatervéhez** |

**j a n u á r 27. (csütörtök)**

|  |  |
| --- | --- |
|  | Javaslat a 2022. évi költségvetési kitekintő határozat meghozatalára  Előadó: Szepesi Tibor polgármester |
|  | Javaslat a Karcag Városi Önkormányzat 2022. évi költségvetéséről szóló rendelet-tervezetre (közmeghallgatással egybekötve)  Előadó: Szepesi Tibor polgármester |
|  | Beszámoló az átruházott hatáskörök gyakorlásáról (2021. I-XII.)  Előadók: Szepesi Tibor polgármester  illetékes bizottságok elnökei |
|  | Beszámoló a Karcagi Polgármesteri Hivatal 2021. évi tevékenységéről  Előadó: Rózsa Sándor jegyző |
|  | Javaslat Szepesi Tibor főállású polgármester szabadságolási tervére  Előadó: Rózsa Sándor jegyző |
|  | Javaslat a Déryné Kulturális, Turisztikai, Sport Központ és Könyvtár intézményvezetői állásra kiírt Pályázatot véleményező Bizottság létrehozására  Előadó: Szepesi Tibor polgármester |

**f e b r u á r 24. (csütörtök)**

|  |  |
| --- | --- |
|  | Javaslat a Karcag Városi Önkormányzat 2021. évi költségvetéséről szóló rendelet módosítására  Előadó: Szepesi Tibor polgármester |
|  | Beszámoló a Déryné Kulturális, Turisztikai, Sport Központ és Könyvtár 2021. évi tevékenységéről  Előadó: Sótiné Szathmári Dóra igazgató |
|  | Javaslat a Déryné Kulturális, Turisztikai, Sport Központ és Könyvtár 2022. évi munkatervének jóváhagyására  Előadó: Sótiné Szathmári Dóra igazgató |
|  | Beszámoló a Györffy István Nagykun Múzeum 2021. évi tevékenységéről  Előadó: Dr. Nagy Molnár Miklós igazgató |
|  | Javaslat a Györffy István Nagykun Múzeum 2022. évi munkatervének jóváhagyására  Előadó: Dr. Nagy Molnár Miklós igazgató |
|  | Javaslat Szepesi Tibor főállású polgármester cafetéria juttatására  Előadó: Rózsa Sándor jegyző |
|  | **Javaslat Gyurcsek János főállású alpolgármester cafetéria juttatására**  Előadó: Szepesi Tibor polgármester |
|  | Javaslat a Déryné Kulturális, Turisztikai, Sport Központ és Könyvtár intézményvezetőjének megbízására  Előadó: Szepesi Tibor polgármester |

**á p r i l i s 07. (csütörtök)**

|  |  |
| --- | --- |
|  | Javaslat a települési támogatások rendszeréről szóló 7/2015. (II.27.) önkormányzati rendelet módosítására  Előadó: Rózsa Sándor jegyző |
|  | Tájékoztató a város kül- és belvízvédelmi helyzetéről, valamint a további feladatokról  Előadó: Szepesi Tibor polgármester |
|  | Tájékoztató a kül- és belterületi út- és járdajavítások szükségességéről és az elvégzendő feladatok megállapításáról  Előadó: Szepesi Tibor polgármester |

**á p r i l i s 28. (csütörtök)**

|  |  |
| --- | --- |
|  | Beszámoló a település közrend és közbiztonság helyzetéről  Előadó: Dr. Karsai Lajos kapitányságvezető |
|  | Tájékoztató az Akácliget Gyógy- és Strandfürdőfürdő szezonnyitó felkészüléséről, várható feladatokról  Előadó: Andrási István ügyvezető |
|  | Javaslat a rászoruló gyermekek intézményen kívüli ingyenes nyári szünidei étkeztetésének időtartamára  Előadó: Szepesi Tibor polgármester |
|  | Beszámoló az Oktatási Hivatal Bázisintézményi feladatainak ellátásáról a Madarász Imre Egyesített Óvodában  Előadó: Gulyás Ferencné intézményvezető |

**m á j u s 25. (szerda)**

|  |  |
| --- | --- |
|  | Javaslat a Karcag Városi Önkormányzat 2021. évi zárszámadásáról szóló rendelet-tervezetre  Előadó: Szepesi Tibor polgármester |
|  | Javaslat a Karcag Városi Önkormányzat 2021. évi maradványának felhasználásáról szóló rendelet-tervezetre  Előadó: Szepesi Tibor polgármester |
|  | Javaslat a 2021. évi ellenőrzési jelentésre  Előadó: Szepesi Tibor polgármester |
|  | Javaslat az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentésre  Előadó: Szepesi Tibor polgármester |
|  | Beszámoló a gyermekjóléti és gyermekvédelmi feladatok ellátásáról  Előadók: Rózsa Sándor jegyző  Kun Csilla a KTKT-SZSZK vezetője |
|  | Javaslat a Nagykun Víz-és Csatornamű Kft. 2021. évi egyszerűsített éves beszámolójának elfogadására  Előadó: Andrási István ügyvezető |
|  | Beszámoló a Nagykun Víz-és Csatornamű Kft. ügyvezetőjének 2021. évi tevékenységéről  Előadó: Andrási István ügyvezető |
|  | Beszámoló a Nagykun Víz-és Csatornamű Kft. Felügyelő Bizottságának 2021. évi tevékenységéről  Előadó: Molnár Pál a FEB elnöke |
|  | Javaslat a Karcagi "Erőforrás" Kft. 2021. évi egyszerűsített éves beszámolójának elfogadására  Előadó: Andrási Zoltán ügyvezető |
|  | Beszámoló a Karcagi "Erőforrás" Kft. ügyvezetőjének 2021. évi tevékenységéről  Előadó: Andrási Zoltán ügyvezető |
|  | Beszámoló a Karcagi "Erőforrás" Kft. Felügyelő Bizottságának 2021. évi tevékenységéről  Előadó: Kovácsné Kerekes Katalin a FEB elnöke |
|  | Javaslat a KVG Kft. 2021. évi egyszerűsített éves beszámolójának elfogadására  Előadó: Nyíri László ügyvezető |
|  | Beszámoló a KVG Kft. ügyvezetőjének 2021. évi tevékenységéről  Előadó: Nyíri László ügyvezető |
|  | Beszámoló a KVG Kft. Felügyelő Bizottságának 2021. évi tevékenységéről  Előadó: Karcagi-Nagy Zoltán a FEB elnöke |
|  | Javaslat a KVG Kft. ügyvezetőjének megválasztására  Előadó: Szepesi Tibor polgármester |
|  | Javaslat a Nagykunsági Környezetvédelmi Kft. 2021. évi egyszerűsített éves beszámolójának elfogadására  Előadó: Balajti József ügyvezető |
|  | Beszámoló a Nagykunsági Környezetvédelmi Kft. ügyvezetőjének 2021. évi tevékenységéről  Előadó: Balajti József ügyvezető |
|  | Beszámoló a Nagykunsági Környezetvédelmi Kft. Felügyelő Bizottságának 2021. évi tevékenységéről  Előadó: Dr. Temesváry Tamás a FEB elnöke |
|  | Javaslat a Karcag Kincse Nonprofit Kft. 2021. évi egyszerűsített éves beszámolójának elfogadására  Előadó: Dr. Fazekas Gábor Gyula ügyvezető |
|  | Beszámoló a Karcag Kincse Nonprofit Kft. ügyvezetőjének 2021. évi tevékenységéről  Előadó: Dr. Fazekas Gábor Gyula ügyvezető |
|  | Beszámoló a Karcag Kincse Nonprofit Kft. Felügyelő Bizottságának 2021. évi tevékenységéről  Előadó: Nagyné László Erzsébet FEB elnöke |

**j ú n i u s 29. (szerda)**

|  |  |
| --- | --- |
|  | Javaslat a Karcag Városi Önkormányzat 2022. évi költségvetéséről szóló rendelet módosítására  Előadó: Szepesi Tibor polgármester |
|  | Tájékoztató a Karcagi Hivatásos Tűzoltó-parancsnokság 2021. évi tevékenységéről  Előadó: Molnár László kirendeltség-vezető |
|  | Tájékoztató a Karcag Városi Önkormányzat Képviselő-testülete által alapított alapítványok, illetve közalapítványok tevékenységéről  Előadók: Szepesi Tibor polgármester  Kuratóriumok elnökei |

**s z e p t e m b e r 29. (csütörtök)**

|  |  |
| --- | --- |
|  | Beszámoló a Karcag Városi Önkormányzat 2022. évi költségvetésének I. félévi végrehajtásáról  Előadó: Szepesi Tibor polgármester |
|  | Javaslat a Karcag Városi Önkormányzat 2022. évi költségvetéséről szóló rendelet módosítására  Előadó: Szepesi Tibor polgármester |
|  | Tájékoztató a Karcagi Többcélú Kistérségi Társulás működéséről, eredményeiről és célkitűzéseiről  Előadó: Szepesi Tibor polgármester |

**o k t ó b e r 27. (csütörtök)**

**n o v e m b e r 24. (csütörtök)**

|  |  |
| --- | --- |
|  | Beszámoló a Karcag Városi Önkormányzat 2022. évi költségvetésének I‑III. negyedévi végrehajtásáról  Előadó: Szepesi Tibor polgármester |
|  | Javaslat az egyes haszonbérbe adott termőföldek 2023. évi haszonbérleti díjának mértékére.  Előadó: Szepesi Tibor polgármester |

**d e c e m b e r 15. (csütörtök)**

|  |  |
| --- | --- |
|  | Javaslat a 2023. évi átmeneti gazdálkodásról szóló rendelet-tervezetre  Előadó: Szepesi Tibor polgármester |
|  | Javaslat a Karcag Városi Önkormányzat 2022. évi költségvetéséről szóló rendelet módosítására  Előadó: Szepesi Tibor polgármester |
|  | Javaslat a Karcag Városi Önkormányzat Képviselő-testületének 2023. évi munkatervére  Előadó: Szepesi Tibor polgármester |
|  | Javaslat a Karcag Városi Önkormányzatra vonatkozó 2023. évi belső ellenőrzési terv jóváhagyására  Előadó: Rózsa Sándor jegyző |

**2022. évi k ö z m e g h a l l g a t á s**

**I. félév**

**Karcag Városi Önkormányzat 2022. évi költségvetéséről szóló rendelet-tervezet**

**II. félév**

**Napirend nélkül - az állampolgárok és helyben érdekelt szervezetek képviselői közérdekű kérdést és javaslatot tehetnek.**

|  |  |
| --- | --- |
| **2. napirendi pont:** | Javaslata Mezőtúr Művészeti Közalapítványhoz alapítóként történő csatlakozásra |

**Szepesi Tibor polgármester:** Az önkormányzatot megkereste a Mezőtúr Művészeti Közalapítvány, hogy alapítóként csatlakozzanak. Az alapítvány köztudott, hogy Györfi Sándor Kossuth Díjas szobrászművész közreműködésével végzi munkáját. Lehetőség lenne arra, hogy karcagi képzőművészek is tudjanak bemutatkozni, és csatlakozni, akár támogatást kapni az alapítványtól. Célszerűnek tartja, hogy csatlakozzanak alapítóként ehhez a művésztelephez. 50 ezer Ft-os alapítói tőkebefizetéssel jár, nyilván ezután majd még tudnak dönteni további támogatásokról. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**109/2022. (V.09.) „kt.” sz. határozat**

**a Mezőtúr Művészeti Közalapítványhoz alapítóként történő csatlakozásról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és l) pontjában meghatározott jogkörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva az alábbiak szerint dönt:

1. A Képviselő-testület az 1. mellékletként csatolt Mezőtúr Művészeti Közalapítvány Alapító Okiratának rendelkezéseit elfogadja, annak céljával egyetért és az 50.000,-Ft összegű vagyoni hozzájárulást a közalapítvány számlájára megfizeti.
2. A Képviselő-testület felhatalmazza a Karcag Városi Önkormányzat Polgármesterét, hogy az 1. számú mellékletként csatolt egységes szerkezetű alapító okiratot, valamint annak módosító okiratát aláírja.
3. A Képviselő-testület felkéri a Karcagi Polgármesteri Hivatal Költségvetési és Adó Irodáját, hogy a 2022. évi költségvetési rendeletébe a Mezőtúr Művészeti Közalapítványhoz történő csatlakozáshoz szükséges 50.000,- Ft összegű hozzájárulást építse be.

Felelős: Szabóné Bóka Réka Költségvetési és Adó Iroda, irodavezető

Határidő: 2022. június 01.

1. A Képviselő-testület felkéri a Karcagi Polgármesteri Hivatalt a határozat végrehajtásából eredő szükséges intézkedések megtételére.

Felelős: Rózsa Sándor, jegyző

Dr. Kovács László Iván kamarai jogtanácsos

Határidő: 2022. június 01.

Erről értesül:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcag Városi Önkormányzat Jegyzői Iroda, kamarai jogtanácsos, helyben
5. Karcagi Polgármesteri Hivatal Aljegyzői Iroda, Szervezési csoport, helyben
6. Karcagi Polgármesteri Hivatal Költségvetési és Adó Iroda, helyben
7. Mezőtúr Város Önkormányzata (5400 Mezőtúr, Kossuth tér 1.)

**109/2022. (V.09.) „kt.” sz. határozat melléklete**

**Mezőtúr Művészeti Közalapítvány**

Alapító okiratának

Módosításokkal egységes szerkezetbe foglalt szövege

2022. január 26.

Alulírott Balogh Géza kuratóriumi elnök mint a Mezőtúr Művészeti Közalapítvány elnöke nyilatkozom, hogy az alapító okirat egységes szerkezetbe foglalt szövege megfelel az alapító okirat módosítások alapján hatályos tartalmának.

Mezőtúr, 2022. január 26.

……………………………………………….

Balogh Géza

**Mezőtúr Művészeti Közalapítvány**

**Alapító Okirata**

Alulírott alapítók a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján működő alapítvány létrehozását határozták el.

1. **Az alapítók:**

**Mezőtúr Város Önkormányzata** (5400 Mezőtúr, Kossuth tér 1.)

képv. Herczeg Zsolt polgármester

**Györfi Sándor szobrászművész** (lakcím: 5300 Karcag, Petőfi út 10/a., anyja neve: Ökrös Zsuzsanna)

*Karcag Városi Önkormányzat (5300 Karcag, Kossuth tér. 1.)*

*képv. Szepesi Tibor polgármester*

2. **Az alapítvány neve:** **Mezőtúr Művészeti Közalapítvány**

3. **Az alapítvány székhelye: 5400 Mezőtúr, Szabadság tér 17.**

4. **Az alapítvány vagyona:**

Az alapítói induló vagyona Mezőtúr Város Önkormányzata által a Mezőtúri Képzőművészeti Alkotótelep eddigi működése során a városnak közgyűjteményi célra átadott képzőművészeti alkotások, melynek egyedi zsűrizéssel megállapított értéke összesen 3.456.000,- Ft.

Az alapítvány indításakor

- Mezőtúr Város Önkormányzata részéről 300.000,- Ft,

- OTP Bank Nyrt. Dél-alföldi régió részéről 250.000,- Ft,

- Magyar-Mongol Barátság Mg. Termelőszövetkezet részéről 10.000,- Ft,

- Győrfi Sándor szobrászművész részéről 10.000,- Ft lett rendelkezésre bocsátva.

Az alapítók és a közalapítványhoz csatlakozók pénzbeni befizetései, melyeket az OTP Mezőtúri Fiókjánál erre a célra nyitott számlán lehet elhelyezni.

Az alapítvány vagyonát képezi a 0703/4 helyrajzi számmal rendelkező Takács-tanya.

*A közalapítványhoz csatlakozó Karcag Városi Önkormányzat részéről 50.000.- Ft, azaz ötvenezer forint lett rendelkezésre bocsátva.*

5. **Az alapítvány célja:**

A hivatásos képzőművészeti alkotómunka feltételeinek biztosítása a Mezőtúri Képzőművészeti Alkotótelep kereteiben,

- mely alkalmas új módszerek kidolgozására és folytatására;

- mely lehetővé teszi a Körös-völgy és mezőtúri ihletésű művészeti értékek létrehozását, a város képzőművészeti közgyűjteményének, valamint köztéri alkotásainak gyarapítását és megőrzését.

Az alapítvány az 1981. óta, a Takács-tanyán és az ott épült műhelyben működő alkotótelep hagyományait kívánja folytatni.

6.  **Az alapítvány tevékenysége:**

A képzőművészeti alkotótelep lebonyolítása évi egy alkalommal a Takács-tanyán egy hónapos időtartamban:

a) a művészek számára szállás és teljes ellátás – napi háromszori étkezés – biztosítása;

b) az alkotómunkához szükséges anyagok, szerszámok biztosítása;

c) a művészek számára anyagköltség és útiköltség biztosítása;

d) alkalmazottak, kiszolgáló személyzet biztosítása – bérezése – a működtetés folyamatossága érdekében, egy hónap időtartamra;

e) a Takács-tanya karbantartásához szükséges munkálatok illetve eszközök biztosítása.

Kiállítások szervezése, lebonyolítása.

Az alapítvány saját hatáskörben kezdeményezheti és kivitelezheti közterületre kerülő képzőművészeti alkotások létrehozását, illetve erre vonatkozó megbízást fogadhat el.

A Takács-tanya üzemeltetése:

- táborok szervezése (művészeti csoportok, egyéb kulturális tevékenységekkel foglalkozó csoportok, oktatási intézmények számára, sport táborok, tudományos ismeretterjesztő, valamint környezetvédelmi táborok);

- képzőművészeti mesterkurzusok szervezése;

- kulturális, művészeti programok szervezése;

- kiadványok szerkesztése, megjelentetése (levelező lapok, reprodukciók, ismeretterjesztő anyagok, naptár, stb.);

- családi hétvégék szervezése.

Az alapítvány egyéb, vállalkozás jellegű tevékenysége:

Képzőművészeti alkotások értékesítése

- a megbízó művésszel – a részesedéssel kapcsolatosan – kötött megállapodás szerint;

- művészeti ügynökség működtetése, piackutatás, reklámtevékenység – művészeti alkotásokra vonatkozóan.

7. **Az alapítvány jellege:**

7.1./ Az alapítvány nyitott, ahhoz bármely hazai vagy külföldi természetes és jogi személy bármikor az Alapítvány fennállása alatt tetszése szerinti vagyoni hozzájárulással csatlakozhat. A csatlakozás ténye a csatlakozót nem minősíti alapítóvá, alapítói jogokat nem gyakorolhat. A csatlakozót megilleti azonban az a jog, hogy javaslatot tegyen a kuratórium részére a vagyoni juttatásának felhasználására vonatkozóan.

7.2./ Az alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

*8.* ***Az Alapítványhoz való csatlakozás lehetősége:***

*Az Alapítvány nyitott, ahhoz bárki csatlakozhat, ha az Alapítvány céljával egyetért, azt vagyoni juttatás teljesítésével támogatni kívánja, és a jelen Alapító Okirat rendelkezéseit elfogadja. A vagyoni juttatás állhat pénzbeli és nem pénzbeli, tárgyi juttatásokból. A csatlakozási szándékot írásban kell bejelenteni, annak elfogadásáról az Alapítvány kuratóriuma (a továbbiakban: Kuratórium) dönt. Ennek során a Kuratórium a csatlakozni kívánó szervezetről, intézményről vagy magánszemélyről rendelkezésre álló információkat és – célhoz kötött felajánlások esetén – a megjelölt célt mérlegeli, továbbá dönt a tárgyi juttatások megfelelőségéről, elfogadásáról. Az Alapítványhoz csatlakozók alapítói jogok gyakorlására jogosultak.*

9. **Az alapítvány időtartama**:

Az alapítványt határozatlan időtartamra hozta létre az alapító.

10. **Az alapítványi vagyon felhasználása:**

10.1./ Az alapítvány mindenkori vagyona kizárólag a jelen alapító okiratban megjelölt célok megvalósítására használható fel. Az alapítói vagyonnal a kuratórium gazdálkodik.

10.2./ Alapítványi célra az alapításkori vagyon és annak teljes hozadéka, továbbá az alapítást követően az alapítványi számlára érkező készpénzadomány teljes összege vagy a természetben nyújtott adomány fordítható.

10.3./ Az alapítványi vagyon felhasználása során az egyedi kérelmek alapján a támogatásokról elfogadott pénzügyi terv és határozat alapján a kuratórium dönt.

10.4./ Ha a csatlakozó támogató rendelkezett vagyoni juttatása felhasználásáról, úgy rendelkezése érvényesüléséről a kuratóriumgondoskodik.

10.5./ Az alkotások eladását illetően az alapító önkormányzat testületi határozata, ezt megelőzően az alapítók egyetértése szükséges. Az eladásra kiválasztott alkotások listája jegyzőkönyvi határozatban feltüntetendő.

10.6./ Az alapítvány pénzvagyona és annak kamatai, valamint a vállalkozás jellegű tevékenységből származón bevételek az alapítvány alaptevékenységének finanszírozásában használható fel.

11. **Az alapítvány ügyvezető szerve:**

11.1./ Az alapítók az alapítvány vagyonának kezelésére 9 természetes személyből álló kuratóriumot neveznek ki. Az alapítók fenntartják a kuratórium elnökének kijelölési jogát.

**A kuratórium elnöke (név, lakcím, anyja neve):**

**1./Balogh Géza (lakcím: 4400 Nyíregyháza, Selyem utca 30., anyja neve: Illyés Lenke)**

A kuratórium további tagjai (név, lakcím, anyja neve):

**2./ Györfi Sándor szobrászművész (lakcím: 5300 Karcag, Petőfi u. 10/a., anyja neve: Ökrös Zsuzsanna)**

**3./** *Herczeg Zsolt (lakcím:5400 Mezőtúr, VIII.utca 38. anyja neve: Törjék Judit Gizella)*

*4./ Szepesi Tibor (lakcím: 5300 Karcag, Móricz Zsigmond utca 19.)*

**5./ Lakatos Aranka Jolán szobrászművész (lakcím: 4225 Debrecen, Óiskola utca. 6., anyja neve: Posta Piroska)**

**6./Prokai Gábor művészettörténész (lakcím: 2120 Dunakeszi, Krajcár u. 8. II/8., anyja neve: Potje Irén)**

*7./ Dr.Szabó István Béláné ( születési név: dr.Egri Mária Magdolna) művészettörténész lakcím: 1066 Budapest 06. Teréz körút 50. 1. em. 1.a.anyja neve:Berger Etelka)*

*8./ Dr. Vincze Gyula Gábor (lakcím: 5000 Szolnok, Batthyány út 49. anyja neve: Kormány Margit)*

*9./ Dr.Székely István (lakcím:1112 Budapest 11.Hosszúréti utca 41-43. B lph. 4.em. 1a. anyja neve: Sipos Irén)*

A kuratórium elnökét megillető képviseleti jogának terjedelme és gyakorlásának módja: **általános és önálló**.

Az alapítók határozatukkal a kuratórium valamely tagját is felruházhatják képviseleti joggal.

Jelen alapító okiratban az alapítók által képviseleti joggal felruházott kuratóriumi tag 5 évre:

**Györfi Sándor**

**születési név: Györfi Sándor**

**anyja neve: Ökrös Zsuzsanna,**

**lakcím: 5300 Karcag, Petőfi u. 10/a.**

**Képviseleti joga önálló és általános, Balogh Géza elnök akadályoztatása esetén.**

11.2./ A kuratóriumi tagok kijelölése **5 évre** szól. A kuratóriumi tagokat az alapítók jelölik ki, s tisztség annak elfogadásával jön létre.

A kuratóriumi tagság megszűnik:

* a tag halálával,
* lemondásával,
* a Ptk. 3:22. § (1)-(6) bekezdésében, továbbá a Ptk. 3:397. § (3), (4) bekezdésében és a Btk. 61.§ (2) bekezdésében foglalt összeférhetetlenségi és kizáró ok bekövetkeztével,
* a Ptk. 3:398. § (2) bekezdése szerinti visszahívással

11.3./ A kuratórium biztosítja az alapítványi célok folyamatos megvalósítását, ehhez megteremti a szükséges eszköz és feltételrendszert. Dönt az alapítványhoz érkezett adományok elfogadásáról, illetve, visszautasításáról.

Az alapítvány munkavállalói felett a munkáltatói jogokat a kuratórium gyakorolja.

11.4./ A Kuratóriumot évente legalább egyszer össze kell hívni írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).

11.5./ A kuratórium feladata ellátása során határozatait nyilvános ülés tartásával hozza meg. Az ülést a kuratórium elnöke hívja össze meghívóval. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.

11.6./ A kuratórium akkor határozatképes, ha azon legalább öt tag jelen van. Határozatát – ha az alapító okirat másként nem rendelkezik – egyszerű szótöbbséggel hozza.

A határozat meghozatalakor nem szavazhat az,

*a)* akit a határozat kötelezettség vagy felelősség alól mentesít vagy a jogi személy terhére másfajta előnyben részesít;

*b)* akivel a határozat szerint szerződést kell kötni;

*c)* aki ellen a határozat alapján pert kell indítani;

*d)* akinek olyan hozzátartozója érdekelt a döntésben, aki a jogi személynek nem tagja vagy alapítója;

*e)* aki a döntésben érdekelt más szervezettel többségi befolyáson alapuló kapcsolatban áll; vagy

*f)* aki egyébként személyesen érdekelt a döntésben.

11.7./ A kuratórium tagjait díjazás nem illeti meg, azonban igazolt készkiadásaik, költségeik megtérítésére igényt tarthatnak.

12. **A Felügyelőbizottság**

Az alapítványnál Felügyelőbizottság nem működik.

13. **Az alapítvány ügyvezetője**

13.1/ Az alapítók az alapítvány működésével kapcsolatos adminisztratív tevékenységek ellátásának biztosítása érdekében ügyvezetőt nevezhetnek ki.

Jelen alapító okirattal az alapítók által 5 év időtartamra kinevezett ügyvezető:

**LengyelKrisztina**

**születési név: Lengyel Krisztina**

**anyja neve: Tarcsa Ilona**

**lakcím: 5400 Mezőtúr, Szabadság tér 11-12.**

**Képviseleti joga önálló és általános, Balogh Géza kuratóriumi elnök és Györfi Sándor kuratóriumi tag akadályoztatása esetén.**

13.2./ Az ügyvezető feladatai:

- a kuratórium munkájának segítése;

- a mindenkori ügyviteli teendők bonyolítása;

- az alapítvány iratanyagának kezelése;

- nyilvántartások vezetése, kapcsolattartás a könyveléssel, hatóságokkal.

13.3./ Az alapítók határozatukkal az ügyvezetőt általános és önálló képviseleti joggal ruházhatják fel. Az alapítók erre vonatkozó határozata szerint az ügyvezető megbízási vagy munkaviszonyban látja el feladatait.

14. **Összeférhetetlenségi szabályok:**

14.1./ Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.

A vezető tisztségviselő ügyvezetési feladatait személyesen köteles ellátni.

Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

Nem lehet vezető tisztségviselő, aki közügyektől eltiltó ítélet hatálya alatt áll (Btk. 61.§ (2) bek. i) pont).

Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

14.2./Az alapítvány kedvezményezettje és annak közeli hozzátartozója nem lehet a kuratórium tagja.

Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.

14.3./ A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagybármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

Az alapító okiratban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseit kell megfelelően alkalmazni.

Mezőtúr, 2022. január 26. napján

***Alulírottak, igazoljuk, hogy jelen alapító okirat egységes szerkezetbe foglalt szövege megfelel az alapító okirat módosítások alapján hatályos tartalmának.***

…………………………………………… ……………………………………

**Mezőtúr Város Önkormányzata alapító Györfi Sándor alapító**

képv. HerczegZsolt polgármester

……………………………………..

***Karcag Városi Önkormányzat alapító***

***képv. Szepesi Tibor polgármester***

Tanú: …………………………………………………………….

Lakcíme:……………………………………………………………

Személyi igazolvány száma:……………………………………….

Tanú: …………………………………………………………….

Lakcíme:…………………………………………………………….

Személyi igazolvány száma:………………………………………..

**Szepesi Tibor polgármester:** Bejelentette, hogy a 3. és a 4. napirendi pont tárgyalásánál zárt ülést rendel el.

Tájékoztatta a jelenlévőket, hogy az Mötv. 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Szepesi Tibor polgármester:** Bejelentette, hogy a zárt ülés és egyben a napirendek megtárgyalásának a végére értek, a testület nyilvános ülés keretében folytatja munkáját.

Ismertette, hogy a módosított munkaterv szerint

**2022. május 25-én (szerdán) 15 órai kezdettel**

ülésezik a képviselő-testület.

Van-e valakinek napirendi javaslata?

Napirendi javaslat nem hangzott el.

**Szepesi Tibor polgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
|  | Rózsa Sándor |
|  | jegyző helyett: |
|  |  |
|  |  |
| **(: Szepesi Tibor :)** | **(: Dr. Czap Enikő :)** |
| polgármester | aljegyző |